अगर आप ग्रुप में जा रहे हैं, तो कुछ ऐसा लायें जो आप सब लोग कर सकते हैं | मसलन, बीच के लिए वाटर प्रूफ कार्ड्स का डेक सही रहेगा, बस ध्यान रहे की हवा तेज़ नहीं हो | आप ऐसा कोई बोर्ड गेम भी ला सकते हैं जिसमें ज्यादा भाग नहीं हों | उदाहरण के तौर पर, ट्विस्टर, बीच के लिए एक अच्छा गेम है | ये ध्यान रहे की ग्रुप में मोजूद बच्चों के लिए मस्ती की चीज़ें ज़रूर ले जाएँ | बीच पर, आपको कुछ आसान से टॉयज जैसे, बकेट, शोवेल और अन्य सस्ते से टॉयज की ज़रुरत हो सकती है | आपके बच्चे रेत और पानी में खूब मस्ती कर सकते हैं | म्यूजिक लोगों का मनोरंजन करने का एक अच्छा तरीका है | सबसे आसान तरीके में, आप एक वाटरप्रूफ, बैटरी से चलने वाला रेडियो, जैसे शावर रेडियो का इस्तेमाल कर सकते हैं | इसके इलावा, आप वाटरप्रूफ ब्लूटूथ स्पीकर की मदद से अपने फ़ोन से भी म्यूजिक बजा सकते हैं | आप यूँ ही इधर उधर घूम सकते हैं, लेकिन कुछ ऐसी चीज़ें हैं जो आप अकेले में करना चाहेंगे | मसलन, वो किताब जो आप कई दिनों से पढ़ना चाह रहे थे | बीच ऐसा करने के लिए सबसे बेहतरीन स्थान है |  अगर आप ई रीडर ले जा रहे हैं, तो ये देख लें की वह धूप में सही काम करें, और अगर ज़रुरत पड़े तो आपके पास उसका पोर्टेबल चार्जर हो | आपको अपने फ़ोन के लिए भी पोर्टेबल चार्जर चाहिए होगा | उसकी सुरक्षा करने के लिए आप ई रीडर को एक ज़िप टॉप बैग में डाल लें | आप एक्टिविटी बुक्स जैसे क्रॉसवर्ड पज़ल्स और सुडोकु बुक्स भी ले जा सकते हैं | अगर आप बीच पर कुछ घंटे ठहरने वाले हैं, तो आपको वहां के लिए कुछ स्नैक्स और ड्रिंक्स रखनी ज़रूरी हैं | इसे आसान सा रखें | अगर आपने ऐसी कोई चीज़ चुनी है जिसे जोड़ने के लिए आपको बहुत मेहनत करनी पड़ेगी, तो शायद आपको अपने खाने में रेत का सामना करना पड़ सकता है |  कुछ अच्छे स्नैक्स जो आप शामिल कर सकते हैं वो हैं फल, ग्रेनोला बार्, वेजिटेबल स्टिकस और पानी की बोतलें | सोडा से परहेज़ करें क्योंकि वह प्यास नहीं बुझा पाते हैं | वैसे, अगर आप पूरे दिन रहने की सोच रहे हैं, तो खाना पैक करने की सोचें | आप यूँ ही ड्रिंक्स के लिए कूलर ले जा सकते हैं, पर आप कुछ ऐसा रखना चाहेंगे जो आसानी से ख़राब नहीं होगा जैसे पीनट बटर और जेल्ली | आप के पास जो भी कचरा हो उसे रखने के लिए एक छोटा बैग लायें | बीच पर कचरे का डब्बा मिलना मुश्किल हो सकता है | अपने खाने के साथ गीले वाइप्स ले जाना नहीं भूलें: आप उनका इस्तेमाल खाने के बाद हाथ साफ़ करने के लिए कर सकते हैं | जब आप बीच पर पहुंचेंगे तो आपको अपने स्थान को क्लेम करना होगा | सुबह जल्दी जाना बेहतर होता है, क्योंकि उस समय भीड़ कम होती है | उस समय, आपको एक बेहतरीन स्थान मिलने की सम्भावना बढ़ जाती है |  पानी के पास एक स्थान चुनें लेकिन इतना नज़दीक नहीं की जब टाइड आये तो वो आपको बहा ले जाए | अगर बीच पर किराये पर कुर्सियां और अम्ब्रेला मिलते हैं, तो सुविधा के लिए एक किराये पर लेने की सोचें | अपने जैसी सोच वाले बीच के प्रेमियों के साथ रहें: मतलब, अगर आप बीच पर अपने दोस्तों के साथ मस्ती और पार्टी करने के लिए आये हैं, तो ऐसे स्थान का चुनाव करें जहाँ लोग तेज़ म्यूजिक बजा रहे हैं और शोर मचा रहे हैं | अगर आपको पढ़ने के लिए एक शांत स्थान की ज़रुरत हो, तो थोड़ा सा खाली स्थान ढूँढें | अगर आप अपने परिवार के साथ आये हैं, तो ये देख लें की आस पास और परिवार हैं ताकि आपके बच्चे मिल कर खेल सकें |
Bring activities to share. Don't forget some music. Take some solo activities. Take some snacks. Stake out your spot.